Жена без срца/1
ПРВИ ЧИН

Кабинет шефа хируршког одељења на клиници, који се налази одмах до олерационе сале. Сто за писање, библиотека и орман са инструментима. На орману и на библиотеци разни препарати или конзервирани човечји органи у стакленим судовима. На столу за писање, на једној гомили тврдо повезаних књига, један стакленн суд са шпиритусом и у њему једно срце човечје. У зиду порцулански лавабо, над њим убруси а мало даље вешалица о којој виси докторов капут и шешир као и више белих, болничких мантила.

I

ДР. ЈАКШИЋ и ОСТАЛИ

ДР. ЈАКШИЋ (У белој, клиничној мантили. Тек је завршио операцију те пере руке на лавабоу. Остали, колеге, асистенти и студенти од којих су асистенти такође у белим мантилима, сабрани у две три групе живо разговарају међу собом)
ДР. НОВАК (Седа палећи цнгарету): Извините, али ја не могу дуже да издржим. Нисам пушио већ... Колико је трајала операција?
ПРВИ АСИСТЕНТ: Равно четрдесет и два минута.
ДР. ЈАКШИЋ: Не више?... Мени се чинило...
ДР. ПЕРИШИЋ: За такву операцију то није много.
ДР. НОВАК: За такву операцију могло би се рећи да није успех само колеге доктора Јакшића; то је успех много ширега значаја!
ДР. СТЕФАНОВИЋ (Одваја се од групе студената са којима је досад разговарао и седа и сам. Др. Јакшићу): Мислим, колега, нећете пропустити да нам ствар прикажете на првој седници лекарског друштва?
ДР. ЈАКШИЋ (Завршио је прање, те сад бришући руке): Објавите, господо, колегама, студентима, да ћу на сутрашњем предавању говорити о данашњем случају операције.
ЈЕДАН СТУДЕНТ: Благодаримо, господине професоре.
ДР. СТЕФАНОВИЋ (Студентима): Господо студенти. Ако ко од вас буде у прилици да о овој операцији говори са новинарима, настојте да ствар буде забележена под пасловом: „Једна хируршка дрскост“. Да, господо, то је право име данашњег успеха доктора Јакшића.
ДР. ЈАКШИЋ (Скидајући мантил и облачећн капут): Назовите је и тако; јер има ту одиста и нешто дрскости или бар одважности. Али, без те одважности хирург не треба ни да узима нож у руке; онако исто као што војник не треба да узима пушку без одважности да пуца. (Седајући) Случај није био тако обичан. Несрећник, који :је мало пре лежао на операционом столу, био је већ намењен смрти. Он је ноћас у некаквој тучњнави задобио врло тешку рану, озлеђен му је био ножем срчани мишић. Наступило је унутарње крволиптање и, уверили сте се и сами, пулс је готово потпуно ишчезао. Поступио сам по Ротеровој методи, отварајући грудни кош. И наишао сам на све оне тешкоће које се јављају у таквим случајевима: озлеђена срчана марамица, унутарње крварење и убрзана радња срца.
ДР. НОВАК: Мене је највише занимао сам шав срца који сте извели.
ДР. СТЕФАНОВИЋ: Хоћете ли ми објаснити, колега, зашто сте извршили и подрскавичаву ресекцију ребара?
ДР. ЈАКШИЋ: Да отклоним могућност запаљења срчане кесице. Ресекцијом ребара срце бива покривено неким деловима грудног коша, што врло много олакшава рад ослабљеног срца.

Жена без срца